Diari Oficial de la Generalitat Valenciana


Sumari del DOGV 9193, del 13-10-2021 (2021/10830)

RESOLUCIÓ d'1 d'octubre de 2021, de la Direcció General d'Innovació Educativa i Ordenació, de la Conselleria d'Educació, Cultura i Esport, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2020-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9193

Data del DOGV
:   13-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10711


Data del document
:   01-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ d'1 d'octubre de 2021, de la Direcció General d'Innovació Educativa i Ordenació, de la Conselleria d'Educació, Cultura i Esport, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2020-2021. [2021/10269]  
L'Ordre 58/2010, de 2 de juny, de la Conselleria d'Educació, ha regulat la convocatòria dels premis extraordinaris al rendiment acadèmic d'Educació Secundària Obligatòria de la Comunitat Valenciana des del curs 2009-2010.  
L'ordre esmentada anteriorment estableix en l'article 6.3 que la direcció general competent en matèria d'ordenació i centres docents dictarà una resolució de concessió dels premis, que serà publicada en el Diari Oficial de la Generalitat Valenciana abans del 30 de novembre.  
  
Revisades les sol·licituds i ordenades de major a menor nota mitjana en quart curs d'Educació Secundària Obligatòria, s'ha confeccionat la relació d'alumnat adjudicatari dels premis extraordinaris d'Educació Secundària Obligatòria.  
Per tot això, en virtut de les atribucions que em confereix l'article 6.3 de l'Ordre 58/2010, de 2 de juny, així com el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Concedir premi extraordinari al rendiment acadèmic d'Educació Secundària Obligatòria, corresponent al curs 2020-2021, a l'alumnat que es ressenya en l'annex d'aquesta resolució.  
  
Segon  
Els alumnes i les alumnes que no apareixen en l'annex d'aquesta resolució, havent sigut proposats a premi extraordinari al rendiment acadèmic d'Educació Secundària Obligatòria corresponent al curs 2020-2021, no han obtingut premi extraordinari.  
  
Tercer  
L'alumnat premiat rebrà un diploma a l'excel·lència en el rendiment acadèmic expedit per la Conselleria d'Educació, Cultura i Esport, que serà entregat en un acte acadèmic organitzat a aquest efecte.  
  
  
Quart  
L'obtenció del premi extraordinari d'Educació Secundària Obligatòria per part d'un alumne o alumna es farà constar en el seu historial acadèmic i en el seu expedient acadèmic mitjançant una diligència específica, que haurà d'emplenar el centre docent on l'alumne o alumna haja finalitzat l'etapa.  
  
Cinqué  
La Resolució de 29 de març de 2021, de la Secretaria Autonòmica d'Educació i Formació Professional, per la qual es dicten instruccions per a l'adaptació del currículum, les programacions didàctiques i els criteris d'avaluació, promoció i titulació durant el curs 2020-2021, arran de la situació ocasionada per la Covid-19 (DOGV 9052, 31.03.2021) va establir, entre altres, l'adaptació dels criteris d'avaluació i els criteris per a l'obtenció del títol de graduat en Educació Secundària Obligatòria. En aplicació d'aquesta resolució pels equips docents i, malgrat la situació excepcional i sobrevinguda ocasionada per la Covid-19 al final del curs 2019-2020, la qual es va prolongar durant el curs 2020-2021, l'alumnat ha fet un esforç extraordinari, que s'ha reflectit en els resultats acadèmics i, conseqüentment, en el nombre de persones premiades.  
  
  
De conformitat amb el que s'estableix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra el present acte, que no posa fi a la via administrativa, es podrà presentar un recurs d'alçada davant de la Secretaria Autonòmica d'Educació i Formació Professional en el termini d'un mes a comptar des de l'endemà de publicar-se.  
  
València, 1 d'octubre de 2021.- La directora general d'Innovació Educativa i Ordenació: Maria Reis Gallego Perales.